Ίνγκο Σβίχτενμπεργκ

Ο Ίνγκo Σβίχτενμπεργκ (Ingo Schwichtenberg, 18 Μαΐου 1965) ήταν Γερμανός μουσικός, γνωστός ως ντράμερ των Helloween από το 1984 μέχρι το 1993. Ο Σβίχτενμπεργκ υπέφερε από σχιζοφρένεια και η άρνηση του να δεχθεί περίθαλψη τον οδήγησε σε κατάθλιψη και έντονη χρήση ναρκωτικών ουσιών, με αποτέλεσμα να απολυθεί από το συγκρότημα το 1993. Η κατάσταση του χειροτέρεψε, με αποτέλεσμα να αυτοκτονήσει το 1995.

 Ο Σβίχτενμπεργκ γεννήθηκε στο Αμβούργο τον Μάιο του 1965 και σε ηλικία δεκατεσσάρων ετών έλαβε μαθήματα κλαρινέτου, μετά από πρόταση του καθηγητή μουσικής του στο σχολείο. Την ίδια περίοδο, είχε για πρώτη φορά επαφή με τα τύμπανα και ο πατέρας του αγόρασε το πρώτο του ντραμ-σετ. Το 1980, γνώρισε τον κιθαρίστα Κάι Χάνσεν, ο οποίος έπαιζε στους Gentry. Ο Σβίχτενμπεργκ εντάχθηκε στο συγκρότημα, όπου μπάσο έπαιζε ο Μάρκους Γκρόσκοπφ και τραγουδούσε ο Πιτ Σιλκ. Σύντομα μετονομάστηκαν σε Second Hell και το 1982 σε Iron Fist, ενώ εντάχθηκε στο σχήμα και ως δεύτερος κιθαρίστας ο Μίχαελ Βάικατ.Αφού είδε την ταινία "Halloween - Η Νύχτα με τις Μάσκες", ο ντράμερ έδωσε την ιδέα να ονομαστεί το συγκρότημα Helloween και αφού ηχογράφησαν το ντέμο "Death Metal", περιόδευσαν σε διάφορα κλαμπ του Αμβούργου. Το συγκρότημα υπέγραψε στη Noise Records και τον Μάρτιο του 1985 κυκλοφόρησαν το ΕΡ "Helloween", ακολουθούμενο από τον δίσκο "Walls of Jericho".Το Νοέμβριο του 1986, το συγκρότημα περιόδευε στην Ευρώπη και ο Χάνσεν αντιμετώπισε πρόβλημα στο να τραγουδάει και να παίζει κιθάρα ταυτόχρονα, με αποτέλεσμα να ενταχθεί στο σχήμα ο 18χρονος τραγουδιστής Μίχαελ Κίσκε. Πρώτη κυκλοφορία της νέας σύνθεσης ήταν το "Keeper of the Seven Keys, Part I" του 1987, ανεβάζοντας την δημοτικότητα τους και στην Βόρεια Αμερική και την Ιαπωνία. Αφού περιόδευσαν στην Ευρώπη με τους Overkill και στην Αμερική με τους Armored Saint και Grim Reaper, ηχογράφησαν το τρίτο τους άλμπουμ με τίτλο "Keeper of the Seven Keys, Part II", το οποίο έγινε χρυσό στην πατρίδα τους και μπήκε στις χαμηλές θέσεις του αμερικάνικου Billboard.Τον Ιανουάριο του 1989, ο Χάνσεν αποχώρησε από το συγκρότημα για να σχηματίσει τους Gamma Ray, κάτι που επηρέασε αρνητικά τον Σβίχτενμπεργκ. Την θέση του πήρε ο Ρόλαντ Γκράποφ των Rampage και περιόδευσαν για δεύτερη φορά στις Ηνωμένες Πολιτείες. Οι Helloween έσπασαν το συμβόλαιο τους με τη Noise και υπέγραψαν στην ΕΜΙ, αλλά η πρώτη τους μήνυσε και η δικαστική διαμάχη καθυστέρησε τα σχέδια του συγκροτήματος.Οι Helloween έχασαν την δίκη και αναγκάστηκαν να δώσουν μία μεγάλη αποζημίωση στη Noise, ενώ τους απαγορεύτηκε να παίζουν ζωντανά εκτός Ευρώπης και Ιαπωνίας. Ο Σβίχτενμπεργκ συμμετείχε στο άλμπουμ "Alles im Lack" του Ντοκ Αϊζενχάουερ, με τον οποίο έπαιξε σε κάποια κλαμπ του Αμβούργου.Οι Helloween επανήλθαν στην δισκογραφία με τον δίσκο "Pink Bubbles Go Ape", ο οποίος δεν έλαβε θετικές κριτικές και διαμάχες ξεκίνησαν ανάμεσα στα μέλη του συγκροτήματος για την μουσική κατεύθυνση που ήθελαν να ακολουθήσουν. Το 1993 ακολούθησε το άλμπουμ "Chameleon", το οποίο έλαβε αρνητικές κριτικές λόγω του hard rock ύφους του.Η κατάσταση του Σβίχτενμπεργκ χειροτέρεψε, αφού βυθιζόταν στην κατάθλιψη και παρουσίαζε έντονα ξεσπάσματα, σε συνδυασμό με την χρήση ναρκωτικών και αλκοόλ. Κατά την διάρκεια μίας συναυλίας στην Χιροσίμα, ο ντράμερ λιποθύμησε επί σκηνής και μεταφέρθηκε σε τοπικό νοσοκομείο. Η γνωμάτευση έδειξε ότι υπέφερε από κληρονομική σχιζοφρένεια και αφού αρνούνταν να δεχθεί φαρμακευτική περίθαλψη, τα υπόλοιπα μέλη του συγκροτήματος αποφάσισαν να του ζητήσουν να αποχωρήσει.Ο Σβίχτενμπεργκ δεν δεχόταν την κατάσταση του και δεν εμπιστευόταν τους ιατρούς, με αποτέλεσμα να οδηγηθεί στην αυτοκτονία, όταν στις 8 Μαρτίου 1995 πήδηξε μπροστά σε ένα διερχόμενο τραίνο. με τους HelloweenHelloween (1985, EP) Walls of Jericho (1986) Keeper of the Seven Keys, Part I (1987) Keeper of the Seven Keys, Part II (1988) Live in the UK (1989, Live) Pink Bubbles Go Ape (1991) Chameleon (1993) Ingo Schwichtenberg | Biography & History | AllMusic Biography - Memory of Ingo Schwichtenberg Ingo Schwichtenberg - Encyclopaedia Metallum: The Metal Archives